Document ID: 32011R0891

32011R0891
L 230/1
SLUŽBENI LIST EUROPSKE UNIJE
01.09.2011.
PROVEDBENA UREDBA KOMISIJE (EU) br. 891/2011
od 1. rujna 2011.
o izmjeni Uredbe Vijeća (EZ) br. 194/2008 o produljenju i pooštravanju mjera ograničavanja u pogledu Burme/Mjanmara
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 194/2008 od 25. veljače 2008. o produljenju i pooštravanju mjera ograničavanja u pogledu Burme/Mjanmara i stavljanju izvan snage Uredbe (EZ) br. 817/2006 (1), a posebno njezin članak 18. stavak 1. točku (b),
budući da:
(1)
U Prilogu V. Uredbi (EZ) br. 194/2008 navodi se popis subjekata na koje se odnose određena ograničenja u pogledu izvoza, financiranja i ulaganja sukladno toj Uredbi.
(2)
U Prilogu VI. Uredbi (EZ) br. 194/2008 navodi se popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
(3)
Odlukom Vijeća (EU) 2011/504/ZVSP (2) od 16. kolovoza 2011. zamijenjeni su prilozi I. i II. Odluci Vijeća 2010/232/ZVSP od 26. travnja 2010. (3). Uredba (EZ) br. 194/2008 provodi Odluku Vijeća 2010/232/ZVSP u mjeri u kojoj je potrebno djelovanje na razini Unije. Priloge V. i VI. Uredbi (EZ) br. 194/2008 stoga bi trebalo izmijeniti na odgovarajući način.
(4)
U slučaju pojedinaca navedenih u Prilogu IV. Odluci Vijeća 2011/239/ZVSP, suspendiraju se učinci njihovog uvrštenja na popis u Prilogu II. istoj Odluci. U skladu s tim, nije primjereno uključiti njihova imena u Prilog VI. Uredbi (EZ) br. 194/2008.
(5)
Kako bi se osigurala učinkovitost mjera predviđenih u ovoj Uredbi, ova bi Uredba trebala stupiti na snagu na dan objave,
DONIJELA JE OVU UREDBU:
Članak 1.
1. Prilog V. Uredbi (EZ) br. 194/2008 zamjenjuje se tekstom iz Priloga I. ovoj Uredbi.
2. Prilog VI. Uredbi (EZ) br. 194/2008 zamjenjuje se tekstom iz Priloga II. ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. rujna 2011.

Labels: 18
3
5